<classify> RAIS John Magufuli amemteua Profesa Tadeo Andrew Satta kuwa Mwenyekiti wa Bodi ya Wakurugenzi ya Shirika la Wakala wa Meli Tanzania TASAC. Profesa Satta ni Mkuu wa Chuo cha Usimamizi wa Fedha IFM, Dar es Salaam.Taarifa iliyotolewa na Ikulu, Jijini Dar es Salaam juzi iliwataja Wajumbe wa Bodi ya Wakurugenzi wa TASAC ni Daniel Mchome, Mussa Mandia, Evelyne Makala, Renatus Mkinga, Japhet Massele, Bernard Asubisye.Wakati huo huo, Rais Magufuli amemteua Emmanuel Ndomba kuwa Mkurugenzi Mkuu wa TASAC. Tarifa ya Ikulu ilisema uteuzi wa Mwenyekiti wa Bodi ya Wakurugenzi ya TASAC, Wajumbe wa Bodi ya Wakurugenzi TASAC, Mkurugenzi Mkuu TASAC ulianza Aprili 23, mwaka huu.Uteuzi wa Bodi ya Tasac, umekuja siku moja baada ya Rais Magufuli kuiongezea muda wa miaka mitatu, Bodi ya Utalii Tanzania TTB iliyokuwa imalize muda Aprili 23, mwaka huu.Taarifa ya Katibu Mkuu Kiongozi, Balozi John Kijazi ilieleza Mwenyekiti na Wajumbe wa bodi hiyo wameongezewa muda hadi Aprili 23, 2022.Bodi inaongozwa na Mwenyekiti, Jaji Mstaafu Thomas Mihayo na wajumbe Augustine Kungu Olal, Zabein Mhita, Richard Rugimbana, Mark Leveri, Ally Hussein Laay na Ibrahim Mussa.  <topic>: KITAIFA 